Diari Oficial de la Generalitat Valenciana


Sumari del DOGV 9192, del 11-10-2021 (2021/9923)

RESOLUCIÓ de 28 de setembre de 2021, de la Direcció General de Model Econòmic, Finançament Autonòmic i Política Financera, sobre els projectes d'investigació de tesi a finançar i nomenament de tutors de la Generalitat Valenciana de la convocatòria 2021 de subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9192

Data del DOGV
:   11-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9923


Data del document
:   28-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 28 de setembre de 2021, de la Direcció General de Model Econòmic, Finançament Autonòmic i Política Financera, sobre els projectes d'investigació de tesi a finançar i nomenament de tutors de la Generalitat Valenciana de la convocatòria 2021 de subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública. [2021/9923]  
  
  
Per Ordre 2/2021, de 5 de febrer, de la Conselleria d'Hisenda i Model Econòmic, es van aprovar les bases reguladores per a la concessió de subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9021, 16.02.2021).  
En aplicació d'aquestes bases reguladores, mitjançant Resolució de 23 d'abril de 2021, de la Conselleria d'Hisenda i Model Econòmic, es van convocar per a l'exercici 2021, les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9074, 03.05.2021).  
  
Per Resolució de 3 d'agost de 2021, de la directora general de Model Econòmic, Finançament Autonòmic i Política Financera. es van concedir les subvencions de la convocatòria 2021, a la Universitat de València, amb 2 projectes de tesis a finançar, i a la Universitat Miguel Hernández, amb 1 projecte de tesi a finançar.  
Tal com estableix la Resolució del 3 d'agost de 2021, dins del termini de 15 dies naturals des de la publicació de la resolució de concessió en la seu electrònica de la Generalitat, les universitats beneficiàries d'aquestes subvencions han presentat una proposta de projectes d'investigació de tesis doctorals a finançar i que s'ajusta a les àrees prioritàries establides en la convocatòria.  
A aquest efecte, la Universitat de València, amb data 16 de setembre de 2021, va presentar una proposta ordenada amb 4 projectes d'investigació de tesis doctorals, mentre que la Universitat Miguel Hernández, amb data 15 de setembre de 2021, va presentar una proposta ordenada amb 2 projectes d'investigació de tesis doctorals.  
Després de l'anàlisi de les propostes de projectes presentats i tenint en compte la viabilitat dels mateixos i l'existència de tutors disponibles en la Generalitat Valenciana, la Subdirecció General de Finançament Autonòmic i Política Financera ha dictat amb data 24 de setembre de 2021, una proposta de resolució sobre els projectes d'investigació de tesi a finançar de la convocatòria 2021 i sobre el nomenament dels tutors de la Generalitat.  
Per a dictar la present resolució és competent aquest òrgan administratiu, en virtut de les funcions establides en els apartats onzé i setzé de la Resolució de 23 d'abril de 2021, de la Conselleria d'Hisenda i Model Econòmic, per la qual es convoquen per a l'exercici 2021, les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9074, 03.05.2021), i de conformitat amb l'article 19 de l'Ordre 2/2021, de 5 de febrer, de la Conselleria d'Hisenda i Model Econòmic, i fent ús de la delegació conferida, dicte la següent resolució:  
  
  
Primer. Projectes de tesis a finançar  
S'estableixen els següents projectes de tesis a finançar de la convocatòria 2021 de subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública:  
  
  
  
  
  
Segon. Nomenament de tutors de la Generalitat Valenciana  
De conformitat amb el que s'estableix en l'apartat 3 de l'article 6 de l'Ordre 2/2021, de 5 de febrer, es nomenen els següents tutors, empleats públics de la Generalitat, i que assessoraran i actuaran com a guia i enllaç en l'àmbit de la Generalitat:  
- Joaquín Forés Marzá, subdirector general de Tributs de la Conselleria d'Hisenda i Model Econòmic, per al projecte de la Universitat de València «Anàlisi de les deduccions de la Comunitat Autònoma Valenciana en l'Impost sobre la Renda de les Persones Físiques. Propostes de reforma».  
- Nicolás Jannone Bellot, subdirector general de Finançament Autonòmic i Política Financera de la Conselleria d'Hisenda i Model Econòmic, per al projecte de la Universitat de València «Aplicació de tècniques d'avaluació de polítiques públiques en la política autonòmica».  
  
- Sonia Díaz Español, directora general de l'Agència Tributària Valenciana, organisme autònom adscrit a la Conselleria d'Hisenda i Model Econòmic, per al projecte de la Universitat Miguel Hernández «Interacció social, generació de coneixement i polítiques fiscals i/o tributàries. Una aproximació des de la perspectiva de la Comunitat Valenciana».  
  
Tercer. Publicació i notificació  
Ordenar la publicació d'aquesta resolució en la seu electrònica de la Generalitat Valenciana, en https://sede.gva.es/. En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, aquesta publicació assortirà tots els efectes de notificació practicada.  
  
Quart. Recursos  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar des de l'endemà de la publicació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
  
València, 28 de setembre de 2021.- La directora general de Model Econòmic, Finançament Autonòmic i Política Financera: María Dolores Furió Ortega.